section_heading: Ratna iskustva
paragraph_text: U svibnju 1914. godine Popović je, kao izvanredno talentiran, imenovan za zapovjednika stožera 5. divizije Crnogorske (kraljevske) vojske u Pljevljima. Za Prvog svjetskog rata zapovjednik je jednog od sektora crnogorske ofenzivne operacije kojom se došlo nadomak Sarajeva (Glasinaca). Tijekom Mojkovačke bitke 1916. godine sa svojim je bataljunom smjelim protuudarima zbacio austro-ugarske jedinice s obronaka planine Bjelasice.